tartuNLP/wikipedia-smugri-20251201 huggingface dataset:
Кола-саамонь кель

Кола-саамонь кель (эсьлем "Кӣллт са̄мь кӣлл, Kiillt saam' kiill") — вейкеце саамонь кельтнеде, эйсэнзе кортыть Россиянь саамтнэ. Вастневи келесь Мурманонь ёнксо (Колань модаулосо) Луяввьр велесэ.
Сёрмадомась — кирилицань сёрмадомасо. Кортыцятнеде — ауль 353 ломаньде ламо.
Колань модауло

Колань модауло (, кортавксо Му́рман, Кола, Терь) — улоланго пелеве-чивалгомань Европаньёнонь пельксэ Россиясо, ашти Мурманонь ёнксо. Шляви Баренцэнь ды Ашонь иневедьтнэсэ.
Покшолмазо малав 100 тёж. вп².
Чивалгоманьёнксо аштить Хибины пандонь пурнавкст (сэрьс 1200 м) ды Ловозерань тундра (сэрьс 1120 м).
Тер-саамонь кель

Тер-саамонь кель (эсьлем "saa´mekiill") — сехте чилисемаёнксонь саамонь кельтнеде. Кортыть Россиянь саамтнэ, Колань модаулонь пелеве-чилисеманьёнксо.
Тер саамтнеде весемикс сядошка; кортыцятнеде кадовкшность 2004 иес кеменьшка, ансяк 2010 иень ловномась невтсь кавто ломанть.
Пушкин, Александр Сергеевич

Александр Сергеевич Пушкин (1799 ие аштемковонь 6 чистэ Москов — 1837 ие даволковонь 10 чи Ине-Петрань ош) — рузонь сёрмадей, драманьсёрмадей ды валморозей.
Кеми-саамонь кель

Кеми-саамонь кель — вейке саамонь кельтнеде конатасонть кортасть лембеёнксонь Лапписэ — саамтнень велетнева Куусамо перькава. Келесь неень шкасто кулозь.
Эрзянь Мастор (смустьтне)

Эрзянь Мастор:
Вейке иень чиньжарамо

Вейке иень чиньжарамо, лиякс: чиньчарамо (, ) — те ламо иень перть касыця аволь сэрей тикше, ловить куракшокс. Вейсэндявозь цецянсетнень раськесь ("Asteraceae"). 
Нетьксэзэ сэрей, кеме лопа марто. Цецязо - покш ожо пря. Мекшетне саить эйстэнзэ медь, кона лиси пек тантей. Видьмензэ тантейть чулгомсто. Эйстэст истяжо теить ой, — оень максыця касовкснэнь ютксо ашти васенцекс. 
Чиньжарамо прянть лангс ванномсто неяви вейке покш тветкакс, алкукс жо сон теевезь ламо тветкасто, конат пурнавозь вейс ды вейкест-вейкест ёжос пек малацек. Истямо цеця марто тикшетнеде мерить "сложноцветнойть". Сынст семействаст пек покш: тюжа цецянть эйстэ саезь, сэнь пря цецянть ды ламо лиятнень. 
Чиньжарамонть чачома тарказо Америкасо. Европас понгомадо мейле сонзэ кастылизь цветникень ды садонь мазылгавтыця (декоративной) касовксокс. 
Эмеж (лукш).
Видьметнестэ оень тееме кармасть васняяк икелень Воронежэнь губернясо неень шкадонть кавто сядонь иеде икеле. Теде мейле чиньжарамо кармасть видеме эрьва кува ды чинжарамосо видезь таркатне курок келейгадсь. Сонзэ кенерстемс эрявить ламо лембе чить, секс сех ламо сонзэ кастыть седе лембеёно, раужо модань мастортнэва. 
Лукшонть эйстэ ванькскавтозь чиньжарамонь товтнэсэ ули 50% ой, конань эйсэ таргить оень чавома заводсо. Оень чавомсто кадови жомка (колоба) — пек паро кором скотинань андомс. 
Лия лем лукшонть: чипака.
Чиньжарамо (смустьтне)

Чиньжарамо:
Атямарькс

Атамарькс, лиякс мерить: атямарь, вишнякс, višn’a-lks, višn’a-r’ina () — те чувто сливань буень (Prunus) чувттнэнь ды розацецянь куротнень (Rosaceae) ризаня-ламбамо эмеж марто. Тунда мекшетне валске саить цецятнесэ улаз ды медь. 
Эмеж (умарь).
Эмежсензэ ламо органикань кислотат (лимононь, умарень), микроэлементт (пиже, кшни, цинк, иод, марганец, хром, фтор, молибден, бор, ванадий, кобальт, никель, рубидий), ды витаминт А, С, Е, В1, В2, РР.
Валске

Валске — чи-вень шкась, кона моли венть мельга, ды кона чиденть икеле ашти. Валске веси стить удомадо мейле.
Ашолгадома

"merge Чилисема (пертьпельксэнь вал)?
Ашолгадома — шканть юткине чилисеманть икеле. 
Сон неяви чинь лисемасо пертпелькска. Лиякс сулмавтыть ашолгадоманть марто мезеяк од, ушодовкс.
Ашо ве

Ашо ве — шкась, коли Чись 24 часто седе ламо (чи-веде седе ламо) а лисни менелькирьксэнть ейстэ. 
Сехте нуркине ашо весь (кавто чи-веть) неяви ≈ 67° 24′ п. к. кувалмасонть; сехте кувакась Лембеёнкс полюссэ (кото ковонь седе аламодо).
Ашо весь тееви сесте, коли Модань чаравтома петкелесь чиреми эклиптиканьте велькс.
Ошне косо неяви ашо весь.
Россиясо: Апатиты ош, Билибино ош, Умба ош, Верхоянск ош, Воркута ош, Гаджиево ош, Дудинка ош, Заозёрск ош, Заполярный ош, Игарка ош, Кировск ош, Ковдор ош, Кола ош, Лабытнанги ош, Мончегорск ош, Мурманск ош, Нарьян-Мар ош, Норильск ош, Оленегорск ош, Островной ош, Певек ош, Полярные Зори ош, Полярный ош, Североморск ош, Снежногорск ош, Среднеколымск ош.
Норвегиясо: Лонгйирбюен ош, Тромсё ош.
Тромсё ош

Тромсё ош (; ) — те ош ды коммуна Норвегиясо, административной куншкатарка Тромс ёнксонь.
Лонгйирбюен ош

Лонгйирбюен ош (, , ) — те покш эрямо тарка ды административной куншкатарка Норвегиянь провинциянть Свальбард (усиянь пурнавкс Шпицберген.
Берген ош

Берген ош ( ) — омбоце покшолманть кувалт ош Норвегиясо, прявтош Хордаланн ёнксонь ды сехте покш ош Чивалгомань Норвегиясо.
Модамарь

 
Модамарь (, ) — ламо иень эмежмарень тикшень касовкс Паслён (Solanum) буестэ Паслёнонь (Solanaceae) семиястонть. Модамарень эмежмартне те ярсамопель, эмежнень эйстэ, конат ядовт — сынст эйсэ ули "гликоалкалоид соланин".
Модамарень анокстомась.
2005 иестэ сех покш модамарень видицякс ульнесь Китай, 2-це таркасо — Россия ды Индия; а анокстомасонть вейке ломанень ланкс — Беларузия.
Статистиканть коряс () 2004 иестэ &lt;br&gt; ундокстмартнестэ кастазь весемикс (млн. тоннат):
«Эрзянь правда» (кулялопа)

«Эрзянь правда» () — те кулялопа, кона лисни Саран ошсо. Сёрмадовксонзо лиснить эрзянь ды рузонь кельтнесэ.
Кулялопанть чачомадонзо.
Лисни кулялопась 1921 иесте, Московсо. Васня лемезе ульнесь «Якстере теште» ды ульнесь кавто кельсэ: эрзянь ды мокшань. 1924 иесте саезь — ансяк эрзяньсэ. 1930 иесте нолдыцятьне тусть Саран ошов. 1931 иесте кулялопанть лемезэ лиякстомсь «Эрзянь коммуна» ланкс. Неень шкань лемезэ 1957 иестэ. 
Ульнесь казезь (1971 иестэ) «Знак Почёта» орденсэ.
Мезде сёрмады.
Кулялопасонть сёрмадыть эрямонь, политикань ды экономикань тевтнеде Мордовиясо, истяжо сёрмадыть эрзянь кельденть ды раськеденьть. Лисни таргонть весть 16 лопасо, нилетьне эйстэст тюссо.
Кува сравтневи.
Кулялопась сравтневи Рузмасторга: Мордовия, Оренбургонь ёнкс, Пенза ёнкс, Самара ёнкс, Ульянонь ёнкс, Алоошонь ёнкс, Татаронь масторга, Чувашонь масторга, Башкирия масторга.
Оренбург ош

Оренбург ош — ош Россиясо, Лембеёнкс Уралсо, административной куншка тарка Оренбургонь ёнксонть.
Ашти Урал лей лангсо.
Саратов ош

Саратов ош — ашти Россиянь Масторсо лембеёнкс-чивалгомань ёнкссо, Саратов ёнксонь административной куншка тарка.
1641 ие

1641 ие.
Мезе ульнесь те иестенть.
Путозь Саран ошось.
Чачсть.
"Вн. истяжо: "
Кулость.
"Вн. истяжо: "
1129 ие

1129 ие.
Чачсть.
"Вн. истяжо: "
Кулость.
"Вн. истяжо: "
Мокша лей

Мокша лей — покш лей Пензань, Алоошонь, Рязанень ды Мордовиясо. Витьёнонь сянглей Йокань.
Кувалмозо 656 вп, кувалмозо весемезэ 51 тёж. вп².
Мокша лей лангсо аштить Мокшан велинесь, Наровчат, Кочелаево, Якстерекуро, Чополт ош, Суморьево, Кадом.
Пьяна лей

Пьяна лей — кершёнонь Сурань сянглей. 
Чуди Алоошонь ёнкска, ды аламодо Мордовиява. Леенть кувалмозо 436 вп, кувалмозо весемезэ 8060 вп², лейбрясто прамоньте 60 вп. Ведень ютавтовксось — 25 м³/с. венчень якамов ансяк алочудемасо.
Леенть келезэ веречудемасонть 10—25 м, куншкань ды алочудематнесэ 40—50 м, коли-коли эрси 90 м. Сэрезэ 2—3 м, кува-кува эрси 6—7 м. Ведень чудкмась састыне, ансяк кува-кува касы 3—4,5 вп/ч. Леенть чирэсь сэрей — 5—7 м видс, пек чирьстэв. Кершёндо чиресь керсезь нурькине латкосо. Вере ды куншка чудемасо ламо карстовой ведьчакшт
Вирь сараз

Вирь сараз () — те покш нармунь, фазанонь семиясто (Phasianidae), эри вирень ды вирь марто степень таркатнева, Россиянь марсторгаяк.
Кизна сынь эрить семиянь-семиянь, сёксня пурнавить покш стадас. Сонзэ ланкс оцинить: кундыть петлясо, алтымасо ды леднить ружиясо. Атяка вирь саразось лира ёнов молиця пулонзо, раужо толганзо кувалт, конат сэнежат, молить читниця металл ёнов, ды якстере сельме чирькензэ кувалт пек содави аваканть эйстэ, конань лангозо аволь истямо мазый.
Нармунтнень «васодема шкастост»  эрси токовамост. Сестэ сынь турить, «киштить», морыть, атякатне пижнить. Вирь саразтнэ валске рана пурнавкшныть кужонть куншкас токовамо: атякась веер ладсо сравтнесы пулонзо, нолдтнесынзе сёлнонзо, венстнесы киргянзо ды моткоди выжнэзь-пижнезь.
Йоэнсу ош

Йоэнсу ош ( — «Леень прамо») — те ош ды коммуна Суоминь Чивалгомасо Пюхяселькя эрьке ланксо (фин. Pyhäselkä), кона совавтови Сайма эрькень пурнавксонь эйс. 
Те административной куншкатарка Пелевеёнкс Колань, 74,1 тёж. эриця марто. 
Ошось — покш тарка верьга тонавтнемань коряс (15 тёж. тонавтницят) ды микшнема-рамсема сюлмо.
Аварькай тикше

Аварькай тикше (, ) — ламо иень перть касыця тикше, аварькай тикшень (Lythraceae) семиянь.
Нетьксэзэ сэрей, метрашканть сэрьсэ. Лопанзо каль лопань кондят, визькстэметь, пелязь видьстэ нетьксэнтень. Цецянзо якстернеть, пурнавозь нетьксэнть пряс колоз ладсо. Ундоксонзо эчке. Касы лей, эрьке чирева, канавава, лаймева.
Ловови ормадо лезэв тикшекс. Эйсэнзэ ламо дубильной веществат. Мекштне саить эйстэнзэ медярво.
Аварькай тикшесь умонь легенданть коряс кайсь Пазоньаванть сельведьстэ, конань сон валынзэ Иисус Христосонть кисэ. Ды касовксось машты сонсь идевтемс летькенть, кона кольгеви лопатнева ды лиси сон "аварди".
Апельсин

Апельсин чувто, лиякс: Тюжамарь чувто () — иень перть пиже чувто, цитрусонь буень (Citrus), Рутонь семиясто (Rutaceae).
Лопанзо чопода-пижеть, цецянзо ашот. Чувтонть ушодсть кастамонзо Китаень Масторсо 2,5 тёж. ие м. п. икеле. Европав ускозь ульнесь португалецэнь иневедьга укшныцятнесэ. Касы Кавказсо, Куншкамасторонь иневедень чирева, ды Куншкань Америкасо.
Эмеж (апельсин).
Умарензэ ожола-якстереть. Потмост ламбамо-ризанят.
Эмежсензэ ламо витаминт микроэлементт (калий, фосфор, кальций, магний, кшни, пиже, цинк) ды витаминт А, С, В1, В2, В3, В5, В6, В9, В12, Е .
А пидиця ашо пиципалакс

А пидиця ашо пиципалакс (, ) — ламо иень перть касыця тикше, губоцветноень семиянь (Labiatae). 
Нетьксэзэ виде, аламодо понав. Лопанзо пиципалакс (Urtica) лопатнень ёнов молицят. Цвети ашосто эли ашола-ожосто, тикшесь а пидиця. Цвети кизэнть перть. Ундоксозо мода ланга ацавозь, касы ки чирева, кудо малава, навозов таркава. 
Цецястонзо теезь чаесь лезэв козомсто. Од лопанзо парсте молить ярсамо, танстень коряс молить шпинат ланкс.
А пидиця мазы пиципалакс

А пидиця мазы пиципалакс (, ) — ламо иень перть касыця тикше, губоцветноень семиянь (Labiatae). 
Нетьксэзэ виде, аламодо понав. Лопанзо пиципалаксонь кондят. Цвети якстерестэ, розовойстэ, лиясто цецятне сиренёвоень кондят. Тикшесь а пидиця. Цвети кизэнть перть. Ундоксозо мода ланга ацавозь. Касы ки чирева, кудо малава, навозов таркава. 
Мекштне саить эйстэнзэ медярво. Цецястонзо теезь чаесь лезэв козомсто, шлить эйсэнзэ керявкст, орвонь таркат. Лопасонзо ули витамин С.
Атякшонь морамо

Атякшонь морамо (, ) — ламоиень перть касыця тикше, ликшань семиянь ("Polygonaceae"). 
Нетьксэзэ эрси метрань сэрьсэ. Лопанзо покшт, эльденачко лопадонть седе теинеть. Нетьксэнть прясо тюжала цецинеть, весе пурнавозь тенстьке ладсо вейс. Цецямодо мейле тееви чопода тюжакс. 
Касы летьке таркасо луга ланга, вирь, лей чирева, канавава, прок зыянонь кандыця тикше. Ундокссонзо ламо дубильной вещества марто. Лопанзо ризанят.
Ловови ормадо лезэв тикшекс: пани сезялт, таргоземанть нолды ды пичкавты сэретькст.
Тикшень лемтне.
Тумобуень Кабаево велесэ (Кобале) мерить кисканька.
Ой

Ой — пурнавозь лем химиянь веществань эли веществань човорявкст, конат ведьсэ а солавтовить.
Весемикс «ойтнеде» колмо пурнавкст:
Ой (смустьтне)

Ойть — пурнавозь лем химиянь веществань эли веществань човорявкст, конат ведьсэ а солавтовить:
Ой (пивтезь)

Ой — те ярсамопель, кона анокстави скалонь вельксэнь пивтемстэ, истямо оеньте мерить скалой. 
Седе чуросто пивтить реве, сеянь ловсосто. Эйсэнзэ пек ламо ловсонь ой (50–82,5 %, солавтозь ойсэ — малав 99 %).
Ой (касовксонь)

Ойесь касовксонь, эли лиякс касовксонь куя — те ярсамопель, кона тееви касовксто: кода тикшень, истя ракшань, нармунень, калоньгак. 
Касовксонь ойтне классификациянь коряс.
Коскеманть коряс.
Ламо ой чавить штердема касовкснень видемстэяк — лияназонь, канстень (кансёро), хлопчатникень. Минек масторсо пек ламо теить чиньжарамонь ой.
Лияназ

Лияназ, сюс (лат. "Línum", ) — те ве, эли ламо иень тикше Лияназонь семиястонть (Linaceae). 
Лияназонь, канстень ды пиципалаксонь недьксэзэ колмо пельксэнзэ: кедне, потсто пелькс ды ютксо пелькс, кона ашти кедненть марто лубяной слоенть ютксо. Тосо аштить керень волокнатне - сэльгетне.
Слойтне, конат ашти чувтонть ланга, мерить керь (). Керень сантнэва молить весе андома (органической) веществатне, конат теевить лопасо. Керень волокнатне аштить недьксэнь нежекс. Не сэльгенть кис кастытькак штердема тикшенть: лияназ, кансть, кенаф, канатник, кендырь.
Касома тарказо.
Лияназось — пелеве ёнксонь летьке буень культура. Лияназ виднить лембеёнояк, ансяк тосо виднесызь сонзэ видьмензэ кисэ, конасо ламо ой, аволь сэльгенть кисэ. Лембеёно касыця лияназонть () недьксэнзэ пек раштнить, секс а пек маштовить сэльгекс (мушкокс). Кувака, човине ды аволь пек тарадов олго марто алкуксонь лияназось— () — касы седе пелеве ёно таркатнесэ - Московонь, Чивалгома ёнксонь, Ленинградонь ды кой-кона лия ёнкстнэва. 
Эмеж.
Эряви меремс, лияназонть эмежезэ — куймезэ овсе а панжтыть, видьметне эйстэнзэ а чудить. Те пек паро ёнксонзо ломанесь кастызе кувать кочксезь. Кудоютконь лияназонть идем роднянзо куймест лазновить, сынсь панжтыть. 
Анокстамозо.
Лияназонь вейсхозтнэсэ малав весе тевтнень теить неень шкасто тракторсо ды машинасо. Механизировазь ней лияназонь чалгамоськак, кода мерить васень тейнемась. Калгосто явозь сэльгесь моли текстильной фабрикав, косо эйстэнзэ теить лияназонь кодст. Истя жо теить машинас приводной кшнат, истя жо лияназонь кодстсо чавныть автомобильть.
Бузакова, Раиса Николаевна

Бузакова Раиса Николаевна ( 1931 ие ацамковонь 13 чи Ламбаське веле, Отяжбуе — 2018 иень умарьковонь 14 чи) — эрзянь содавикс ученоесь, филологиянь наукань докторось, профессорось. Валксконь пурныця.
Чачсь Раиса Николаевна 1931 иень ацамковонь 13 чистэ Отяжбуень Ламбаське велесэ сокицянь-видицянь семиясо. Тонавтнесь Козловкань педагогической училищасо, А.И.Полежаев лемсэ Мордовской государственной педагогической институтсо, МР-нь Правительстванть юрсо экономикань, келень ды литературань НИИ-нь аспирантурасо. 1956-1962-це иетнестэ важодсь Козловской райононь школатнень инспекторокс, Орданьбуень райононь Лувне велесэ кавксо иень школасо рузонь келень ды литературань тонавтыцякс. 1962-1966 иетнестэ – Мордовской книжной издательствасо корректорокс, художественной литературань редакциясо редакторокс. 1969-2002 иетнестэ ульнесь МР-нь Правительстванть юрсо экономикань, келень ды литературань НИИ-нь эрзянь ды мокшонь келень отделэнь старшей научной ды ведущей сотрудникекс. 2002 иестэ саезь важодсь Н.П.Огарёв лемсэ МГУ-со.
Шкинеманзо.
Валксонь пурнамось – те пек покш, стака тев. Эряви неемс, муемс валонть весе енксонзо, муемс тарканзо сермадовкссо, кортамсто. Мордовиянь Образованиянь министерствасо ули «Эрзянь келень орфографиянь валкс». Нама, эряволь бу сонзэ нолдамс. Те рукописенть анокстыцянзо Р.Н.Бузакова ды Е.Н.Лисина. Меельцеде «Эрзянь келень орфографической валксось» нолдазель 1978 иестэ. Сон нолдыця «Словарь синонимов эрзянского языка», вейсэсёрмадыця ды редактор «Эрзянско-русский словарь», конасонть малав 27 тёж. валт эрзянь келень неень шкань (нолдазь 1993 иестэ). 
Раиса Николаевна сёрмадсь малав 100 научной ды научно-методической важодемат, сынст ютксо – эрзянь келень синонимень валкс, ульнесь эрзянь-рузонь валксонь соавторокс ды редакторокс.
Калаганонь Керяз

Калаганонь Керяз (), (1951 ие сундерьковонь 27 чи Вирь Тавла Кочкурбуе) — эрзянь керсидей, Йовлань Олонь лемсэ Этно-кудонь прявтось. 
Эрямопингезэ.
Чачсь Вирь Тавла Кочкурбуень велесэ 1961 иень сундерьковонь 27 чистэ, эрзянь покш семиясо, косо чачсть-кассть кото эйкакшт. Аванзо пельде сон сайсь пек ламо. Ульяна Тихоновна авась превей, фольклоронь содыця, моронь вечкиця. Зярдо Петр тонавтнесь котоце классо, школазост сась чувтосто содавикс керсицясь Н.И. Мастин, кармась ветямо артовтомань ды трудонь урокт. Сон пурнынзе перьканзо эйкакштнень, варштась, кие машты керсеме, изняви-арась чувтось. Николай Иванович теевсь тенст пек вадря тонавтыцякс. Истя Петра кармась якамо чувтосто керсицянь кужос. Покш класттнэнь прядынзе Пакся Тавлань школасо. Истя лиссь, школань прядомадо мейле сон сась важодеме тиринь велев. Тосо панжовсь чувтосто керсемань эйкакшонь школась. Петя Бочкин ялганзо марто ульнесть васенце тонавтыцякс, кармасть тонавтомо керсеме вишкинетнень.
1980 - 1982 иетнестэ служась армиясо, Белорузиянь Могилев ошсонть, тосто сазь кадовсь велесэ, ды эсензэ виензэ путозель чувтосто керсемантень. 80-иень прядовомсто Вирь Тавласо ульнесь панжозь кооператив (), прявтокс ульнесь кочказь Керяз. Сон ульнесь пурныцякс I чувтосто керсиця семинаронть Мордовиясо, ды I Омбомасторонь суоми-угрань раськень чувтосто керсицятнень семинаронть «Вейсэнь ундокст» (). 2006 иестэ панжозель «Шкань суринеть» персональной васенце выставказо. Керсидеенть ёрокчинзэ содыть финнэнь-угрань мастортнэсэ. 
Калаганонь Керяз ламо таркава невтнесь эсь керсевксэнзэ, ламо Раськемасторга ды Масторга. Тензэ максозь «Россия Масторонь раськень мастер» () лем. Россиянь Художникень союзонь член (2003 ие).
Ламо иень перть Керяз ашти «Эрьмезь» тавлань керсицянь вейсэндявксонть прявтокс. Седе ламо керсевксэнзэ Керязонь алтазь эрзянь эрямонь невтемантень. Сон керси истямо лувсо, кода керсильть кезэрень эрзятне. Сехте содавикст керсевксэнзэ: «Инешкипаз», «Уцяскань пакся», «Калонь кундыйть», «Охотникть», «Анге патясь». 
Меельце кавто иетнень перть примась участия Салехардсо, кавксть Удмуртиясо, Ульяновской областьсэ садово-парковой скульптурань фестивальтнесэ. Керсевксэнзэ ванстовить Таллинсэ, Ине-Петрань ошсо, Сарансо ды лия ламо ошсо.
2006 иестэ, Вирь ало Тавласо панжозель «В.Ромашкин лемсэ музеесь этно-кудось». Сонзэ прявтокс-ваныцякс путозь Калаганонь Керяз.
Финэнь куз

Финэнь куз () — те чувто, буезэ Кузонь (Picea), пичень семиястонть ("Pináceae"), гибрид европань кузонь (Picea abies) ды сибиреньсэнть (Picea obovata) марто.
Касома тарказо.
Вастневи Европань пелевеёнкссо: Норвегиясо, Швециясо, Суомисэ ды Россиясо (Карелэнь, Коми, Мурманонь, Архангелэнь, Вологдань, Ленинградонь, Одошонь ды Псковонь ёнкстнэ).
Европань куз

 
Европань куз (, , эли ) — те тувозов чувто, буезэ Кузонь (Picea), пичень семиястонть ("Pináceae"). Те Куншкань Россияссо вейкеце ушотксонь шкасто касыця вид.
Касома тарказо.
Вастневи Европань пелеве-чилисемасо.
Казямонь куз

Казямонь куз (, ) — те тувозов чувто, канозо Кузонь (Picea), пичень буестэ ("Pináceae"). 
Вечки касомо те пек сэрень кузось 1500-3800 м, субальпень континентальной климатсо. Вейсэ касы Вильсононь (Picea wilsonii), пурпуронь (Picea purpurea) ды Мейерень (Picea meyeri) кузтнень марто.
Касома тарказо.
Вастневи Китаень провинциятнесэ Ганьсу, Нинся, Шаньси, Шэньси, Сычуань, Цинхай.
Китаень куз

Китаень куз () — те чувто, канзозо Кузонь (Picea), пичень буестонть ("Pináceae")
Касома тарказо.
Вечки касомо те пек сэрень кузось 1300—3800 м, муссононь континентальной климатсо. Касы Китайсэ провинциятнесэ Ганьсу, Нинся, Шаньси, Шэньси, Сычуань, Цинхай, Чунцин, Хубэй, Юньнань ды аулькедьалосо буе Тибет), Индиясо (Аруначал-Прадеш штатось) ды Мьянмесэ.
Бреверэнь куз

Бреверэнь куз () — те чувто, каназо Кузонь (Picea), пичень буестэнть ("Pináceae").
Касы аволь пек покш таркава Кламат паднесэ, Калифорния ды Орегон штатнэнь межаваст. Те кузонть видэсь сехте кезёрень. Лемезэ моли чувтонть панжицянзо эйстэ ().
Ботаникань коряс.
Чувтось 40 метрань сэрьсэ, рунгось 150 см перьканзо, чувто тарадозо конусонь, ды пек молить "авардевикс тарад" ланкс. Од лисевксэнзэ якстере-буройть, кавшанятт, мейле сияньшкалить. Керезэ ашна-раужо, тюжа. Пургондавксонзо 5-7 мм кувалмосо, перька велявтозь песэст. Салмуксост 16—32 (-35) мм кувалмосо, верде чопуда-пижеть, алдо матовой, раужкадозь. 
Пингезэ пачколи 900 иес.
"Авардевикс тарадтне" невтевить кода чувтось касы 20-25 иень шкас, секс чувтонь коли-коли човорить сербень кузоньть (Picea omorika) марто.
Эрьмезь (смустьтне)

Эрьмезь:
Эрьмезь (морокерькс)

«Эрьмезь» морокерькс — те эрзянь раськень поэма морокерькс, конань пурнызе Яков Кулдуркаев. 1928 иестэ «Якстере теште» кулялопань ожоковонь колмо номертнэсэ лиссть «Эрьмезь ды Котова» морокерькстэ саевкстнэ. Сонсь «Эрьмезь» морокерьксэсь башка книгасо нолдазель ульнесь ансяк 1935 иестэ. 
Мездэ морокерьксэсь.
Эрьмезесь — эрзянь раськень прявтонь цёра. Котова - мокшонь раськень прявтонь тейтерь. Сынь псистэ вечкить. Тетятнень-аватнень арась мелеет теемс свадьба. Од ломантне эзизь кунсоло сынст, венчасть салава. Кавто плематнень састь кежест вейке-вейке лангс.
Те шкасто эрзятнень лангс каявсть ордатне. Вийтне ульнесть аволь вейкеть. Ламо верь валсть эрзятне. Мокшонь првтось жо эзь са лездамо эрзятненень. Те тюремасонть чавови Эрьмезь. Сон тееви кевекс. Эрямостонть туи Котоваяк. Тейте­ресь кевенть вакс кассь ашо килеекс. Ванна истямо поэманть сюжетэзэ.
Тесэ Эрьмезь ды Котова ловныцятнень икелев стить весе сэрьсэ. Васняяк, неяви сынст мазычист, валдо оймест ды чевте седеест. Эрьмезь чинек-венек важодсь. Сон тейсь ведьгевть, венчть ды кузницясо лия тевть. Зярдо Суранть чирестэ неизе мок­шонь тейтеренть, сон сеске кармась вечкемензэ ды арсесь саемс никс. Котовань тетязо Пурейша мерсь, ансяк сестэ тейтерензэ макссы цёрантень никс, бути сон муи карень кодыця цёканьзюро. Эрьмезнень кармась лездамо вирень ава. Сон церанть ветизе тусто вирев ды невтизе кинть, кона ветясь ялаксонзо эрямонь таркантень. Ялаксозо ульнесь вирень ведун. Эрьмезь кедьсэнзэ кармась важодеме кшисускомонь кисэ. Эрьмезь лиссь изницякс.
Поэмасонть ламо тевтне теевить кода волшебной ёвкстнэсэ. Истя, кудов самсто Эрьмезь вастови Дыдай ракшань ваныцянть марта. Сон эрзянь цёрантень казсь вол­шебной локшо, кона лездась ятнэнь каршо тюремстэ. Ансяк вана Эрьмезь ёмавтсы локшонть ды сонзэ изнясызь верень потийтне.
Я.Я. Кулдуркаев поэмасонзо келейстэ панжи эрзятнень чевте оймест, валдо седеест. Тень сон парсте невтизе Эрьмезень обуцянть вельде. Эрзятне эрясть вирьсэ, парсте содылизь таркатнень, тюрсть эсест олячист кис.
«Эрьмезь» (раськень оршамонь пурнавкс)

«Эрьмезь» (раськень оршамонь пурнавкс) — оршамонь пурнавкс, кона ульнесь теезь 2010 иесте.
Невтемас ютась умарьковонь 19 чистэ - ожоковонь 28 чистэ 2011 иестэ.
Те ульнесь Е. Трушинань дипломонь проект — дизайна ды реклама кафедранть нолдавиця Н.П. Огаревань лемсэ Раськень культурань институтонть (нолдамо иесь 2010). «Эрьмезь» оршамонь пурнавксось ульнесь теезь нежедезь Яков Кулдуркаевень «Эрьмезь» морокерьксэнть сюжетэнть ланкс. Прявт азорось эйсэнзэ Эрьмезь — од, мазый ды пек ёроков. Сон Инязор Пургазонь цёра. 
Омбомасторонь пелькстамоcонть сэрей модань раськеоршамо «Этно-Эрато-2010» Московсо «Эрьмезь» оршамонь пурнавксось саизе омбоце тарканть «Суоми-угрань раськень оршамопель» номинациясонть.
Эрьмезь (лем)

Эрьмезь — эрзянь цёрань лем.
Койтнень-кирдатнень коряс XIII пингестэ Инязор Пургазонь ульнесь цёразо. Лемдязь Эрьмезекс — од, мазый ды пек ёроков.
Энгельманонь куз

Энгельманонь куз () — те чувто, канозо Кузонь (Picea), пичень буестэнть("Pináceae").
Вастневи Пелевеёнкс Американь Кевев пандонь () виртнева. Касы 1500—-3500 м сэрьгева.
Ботаникань коряс.
Энгельманонь кузонть чувтось 30 - 50 м. сэрьсэ, рунгось 90 см перькава. Чувтонь тарадозо конусонь ланкс молицят,
Од лисевксэнзэ ожола-тюжат, чеменев кавшаня марто.
Эрямо койтнень содамо

Эрямо койтнень содамо ("Философия"; , валсто-вадс: "вечкемась превейчинтень") — те тонась бажась толковамс, мезе истямось мирэсь ды косто сон саевсь.
Мирэнть появамодонзо толковамонь васенце снартнемат тейсть вишказиатонь ошонь пек превейтнень. Неть ульнесть васенце учёнойть, конат тонавтнесть математиканть, астронохмиянть ды географиянть. Сынест аламо марявсь толковамось седе: весементь теизь пазтнэ, но вешнесть научной толковамот. Истя, васенце философось — Фалес Милетстэ () (од эрадонть икелень VI це пингестэнть) ловсь, весемесь теевсь ведьстэ, сонзэ койсэ, сон ульнесь весень ушодксокс.
Сехте умонь грекень философтнень ютксто сехте пек вадрят Гераклит, Эфес ошстонть (од эрадонть икелень VI-це пинге), ды Демокрит, Абдерстэ (од эрадонть икеле V-це пинге).
Театрась

Театрась ( — «ваннома тарка») — те искусствань вид, конасонть пурназь вейс: литературась, седямось, киштемась, морамось, артомась ды с. т.
Од эрадонть икелень пингестэнть уш Афинтнэсэ появасть театрань невтемат, сынь ульнесть покш читнестэ эрьва кодамо морамотнестэ, киштематнестэ ды декламациятнестэ. Васенце шкатнестэ театрась ды театрань невтемась малав целанек човорявильть раськень покшчитнень ды кемематнень марто.
Васня театральной невтематьнень ютавтневсть Дионисэнь — винань ды весёлачинь пазонь покшинть шкастонть. Сынь ютавтневсть ульцясо эли куншка, сэрей таркасо. Покшчись ютавтневсь рана тунда, зярдо кенериль од винась, появильть виноградонь васенце касовкстнэ ды паксятнесэ цецятне.
Тюжа ривезь

Тюжа ривезь (, )  — те сывельде ярсыця ракша кискань семиястонть (Canidae), конатнень эйстэ сехте сравтозесь видэсь ривезень буесь (Vulpes).
Рунгонть кувалмозо 60 - 90 см, пулонть — 40 - 60 см, сталмозо — 6 -10 кг.
Вастнема тарканзо.
Тюжа ривезесь вастневи келейстэ: Европасо, Пелевеёнкс Африкасо (Египетсэ, Алжирсэ, Мароккасо, пелевеёнксонь Тунисэ), Азиясо (пелевеёнкс Индиянь видс, лембеёнксонь Китаень ды Индокитаень), Пелевеёнкс Америкасо.
Лембеёнксафрикань ривезь

Лембеёнксафрикань ривезь (, ) — ракша, ривезень вид, коната вастневи лембеёнкс африкань континэнтсэ.
Рунгонть кувалмозо 45—61 см, пулонть — 30—40 см, сталмозо — 3,6 кг саезь 5 кг видс. Пулонть пенезэ свал раужо.
Вастнема тарканзо.
Лембеёнксафрикань ривезесь вастневи Лембеёнкс Африкасо Зимбабвестэ саезь Ангола видс. Эрямо тарказо те саванна ды пельс чаво таркатне.
Фенек

Фенек () — ракша, вишкинька ривезьке, кона эри Пелевеёнксонь Африка чаво паксятнесэ. 
Кой-коли сонзэ путыть Fennecus буентень. Лемензэ саизе арабонь валстонть "fanak", конань смустезэ «ривезь».
Фенек — сехте вишкине кисканькань семиястонть, сон кудонь каткадо седе вишкине. Сэрезэ 18—22 см, рунгонть кувалмозо 30—40 см, пулонть — 30 см, сталмозо — 1,5 кг. малав. Нернезэ нурькине, пштикс молиця. Сельмензэ покшт. Пилензэ фенекень — сехте покшт прянть коряс; кувалмост пачкодить 15 см. Пеензэ сонзэ вишкинеть (камакшонзо), молить пек покшпилень ривезенть ёнов. Левкснэ малав ашот.
Вастнема тарканзо.
Сех ламо эриця фенектнеде куншкань Сахарасо, куш сынь вастневить пелевеёнкс Мароккасто саезь Синаень ды Аравиянь модаулотнень видс, лембеёнксо Нигерэнь, Чадонь ды Суданонь видс.
Ашо ривезь

Ашо ривезь (, ) — те сывельде ярсыця ракша, кискань семиястонть ("Canidae"), вейкине ашо ривезтнень буестэ ("Alopex"). Ривезь ланкс молиця. 
Рунгонть кувалмозо 50—75 см, пулонть — 25—30 см, сэрезэ — 20-30 см. Атяканть сталмозо — 3,5 кг., сехте покш сталмось вастневи — 9 кг. видс; аваканть — 3 кг. Видэнть лем юрось саеви — "lagopus" валстонть — ютавтови грек. кельстэ «нумолонь пильге»: пильгалксось ашо ривезень вельтязь калгодо черьсэ.
Вастнема тарканзо.
Ашо ривезень эрямо сравтовомазо ашти Пелевеёнкс полярной кирьксканть, ды Пелевеёнкс Эйень Иневедень усиятнесэ.
Покшпилень ривезь

Покш пиле ривезь (, ) — те сывельде ярсыця ракша кискань семиясто (Canidae). Буестэнть вейкине.
Лемензэ саизе грекень кельстэ ютавтозь, кода «пилень киска покшпилень».
Чачозо.
Покш пиле ривезень рунгонзо кувалмозо 46—66 см, сэрезэ 40 см. видс. Пулонзо кувалмозо — 24—34 см, сталмозо — 3—5,3 кг. Пек моли тюжа ривезь ёнов, ансяк сон седе вишкине, ды сельмс эци покш пиле марто. Нерезэ нурькине, пшти. Пилензэ, кода весе чаво таркань ракшатнень вельть покшт — 13 см. сэрьсэ. Икельце пильгензэ вете сур марто, удалцетне ансяк ниле. Те ривезень видэнть пеень системась лови 48 пейть.
Эрямо тарканзо.
Покш пиле ривезесь вастневи Африкань кавто буесэ: Эфиопия ды лембеёнкс Судансто саезь Танзания видьс, ды лембеёнкс Замбиясто ды Анголасто ЛАР видьс. Истямо келей эрямо таркась сюлмавозь сонзэ ярсамканзо марто — тикшеде ярсыця термит ("Hodotermes mossambicus") марто.
Пелевеёнксонь Эень океан

Пелевеёнксонь Эень океан (, ) — сехте вишкине покшолманть коряс океан Моданть, кона ашти пелевеёнкс пельшарсонть Евразиянь ды Пелевеёнксонь Американть юткова.
Покшолмазо 14,75 млн вп², ведень пурнавксось — 18,07 млн. вп³. Куншка домкачись — 1225 м, сэрей таркась — 5527 м Гренландонь иневедьсэ.
Пелевеёнксонь Эень иневедентень поладоволить мастортнэ: Даниянь (Гренландия Масторонь), Исландиянь, Канадань, Норвегиянь, Россиянь ды Американь Вейтьсэндявкс Штаттнэнь. 
Тельня певтеме эрьва ёнов таргави эень чаво таркасо. Эень пек покш паксятне вельтизь океанонть, сынь молить вейкест-вейкест эйс эцезь. Цятордозь синтревить эйтне ды теить эень пек покш куцят. Аштить пек якшамот, молить кежей лов даволт, кандыловт. Уш ковдо ламо весе вельтязь полярной вень чоподасонть. Эрямось энгамсь. Весе ракшатне кекшнесть, лиясто ансяк ашо овто юты эень чаво таркаванть.
Шкань-шкань менелесь ванськады, сестэ пертьпельксэсь валдомтови тештнень цивтолдомасост ды ков валдосонть. Лиясто менельсэнть кивчкади полярной цильдерьдема. 
Кизна тесэ, зярыя ковонь перть чись а валгони. Иневеденть лангсо эесь карми соламо, эень паксятне синтревить, порксневить ды кизэнь перть уйнить.
Иневедь (ведень пурнавкс)

Иневедь — те Мирэнь иневеденть пелькс, кона явови модасо эли ведьпотмонь губорьсэ.
Андонь ривезь

Андонь ривезь (, ) — те сывельде ярсыця ракша, кискань семиястонть ("Canidae").
Андонь ривезесь пек молиця тюжа ривезенть (Vulpes vulpes) марто. Понанть тюсозо серой эли тюжа, ашо улонть ало ды якстерди пильгтнень пева. Карязонть кувалт кутьмерьга ды пулова моли раужо кикс.
Вастнема тарканзо.
Эри Лембеёнкс Америкасо, косо сывельде ярсыця ракшатнень ютксо ловови омбоцекс ламочинть коряс. Сталмонть коряс касы 13 кг. видс.
Нил

Нил ( "an-nīl", , или , (p(h)iaro)  — лей Африкасо. Вейкеце, Ине лейтнеде кувалмонть коряс Модасонть. «Нил» валось саеви леенть грекень лемсэ «Нейлос» ().
Нил леесь теевкшни кавто леень вейс прамосто — Ашо Нилэнть, кона ушодовкшны Куншкань Африкань эрьктнестэ, ды Ашнасэнь Нилэнть, кона чуди Тан эрькенть эйстэ ды Абиссиниянь пандо прятнень эйстэ. Нилэнть чудемазо котонь таркава пирявкшны порогсо.
Афганистан Мастор

Афганистан Мастор (, , Afġānestān), 2021 иестэ саезь «Талибан» вейсендявксонть ветямонзо ало официальнойстэ мерить — Исла́монь Эмира́т Афганиста́н (, ) — мастор Куншкань Чилисемасо. 
Иневедев моданзо а лисить. Вейкене нилетнень эйстэ сехте кажовчинь мирэнь мастор. 
1978 иестэ саезь Афганистансо моли ойна.
Прявтошось — Кабул ош.
Яксаргин, Василий Владимирович

 |лем = Яксаргин Василий
 |оригинальной лем = 
 |чачома лем = Василий Владимирович Яксаргин 
 |артовкс =
 |артовксонть покшолмазо = 
 |артовксонть эйсте = 
 |важодема ёрокчизе = содавикс эрзянь ломанень Ине ушман. Танконь батальононь командир.
 |чачома чись = 
 |подданство = 
 |кулома чись = 
 |тетязо =
 |авазо = 
 |мирдезэ = 
 |низэ = 
 |эйкакшонзо = 
 |казнеть ды медальть = {{{!}} style="background:transparent"
 |автограф = 
 |вальма = 
 |википурнавкс = 
Яксаргин Василий Владимирович (1915 ие чадыковонь 26 чистэ Киржеман веле, Отяжбуе, Мордовия Республикань — 2009 ие сундерьковонь 12 чистэ Краснодар ош) — танконь батальононь командир. Советэнь Союзонь Мараля ({{Lang-ru|Герой Советского Союза}}) (1945). Эрзя.
Чачсь эрзянь сокия-видицянь семияс 1915 иестэ чадыковонь 26 чистэ, Ардатовской уездэнь, Киржеман - Нуя чирень велесэ (Симбирской губерниясо, Россиянь империясо), неень шкасто те велесь совавтови Отяжбуес.
1941 иестэ турсь Минск ош, Орша ош, Вязьма ош. Паулюсонь армиянь марто тюремасо Сталинград ошонь малас (1942 ие), Курсконь чирькесэ, Днепрань Ютамосо (1943 ие), Львов, Хмельницкий, Тернополь оштнэнь олякстомтомасо (1944 ие). Тюрсь Польшасо, Чехословакиясо ды Германиясо. Прага ошонть олякстомтомасо ды Берлин ошонть кис туремасо (1945 ие).
Казнеть.
Ульнесь казнезь Ленинэнь орденсэ (27.06.45) ды Советэнь Союзонь Мараля лемсэ, Якстере Коцтонь 2 орденсэ (07.08.44; 30.12.56), Александр Невскиень орденсэ (№ 26457 от 26.03.45), Отечественной ойнань 1-це степенень орденсэ (06.04.85), Якстере Теште 3-мо орденсэ (03.02.43; 25.11.43; 19.11.51), поляконь орденсэ «Сырьнень крёст» (25.01.46), «За боевые заслуги» (05.11.46), «За оборону Сталинграда», «За взятие Берлина», «За освобождение Праги», «За победу над Германией», «ХХХ лет СА и ВМФ» медальтнесэ.
Кулось сундерьковонь 12 чистэ 2009 иестэ. Калмазь Краснодар ошсо.
Шоу, Джордж Бернард

Джордж Бе́рнард Шо́у () 1856 иень медьковонь 26 чистэ Дублин ош, Ирландия Мастор — 1950 иестэ сундерьковонь 2 чистэ Хартфордшир, Англия Мастор) — ирландонь драматург, сёрмадей, романонь пурныця, Литературань Нобелень казнень лауреат ды содавикс Ирландиясо Ине литературань тевтьломань.
Сёрмадовксонзо.
Васенце пьесанзо Бернарда Шоу ульнесь невтезь ловныцятьненэ 1890-це иетнестэ. Кемиетьнэнь прядомсто сон теевсь содавиксэв драматургокс. Сёрмадсь 63 пьесат, романт, критикань произведеният, эссеть ды 250 000 седе ламо сёрмат.
Ирландт

Ирландт, раське Ирландиясо () — келтэнь раське, кона кезэрень пингстэ эри Ирландиясо (3,6 млн лом.), эрить Ирландиянь Республикасо ды Пелевеёнкс Ирландиясо. Истяжо эрить Инебританиясо (1,8 млн лом.), АВС (малавикс 36 млн лом.), Канадасо (4,3 млн лом.), Австралиясо (1,9 млн лом.) ды лия мастортнэва.
Раське келест— ирландонь, ансяк покш процентэсь ломантнеде кортыть англань.
Разгуляева, Татьяна Васильевна

Татьяна Васильевна Разгуляева (тейтерькс Ладыгина) (1957 умарьковонь 30 чистэ Мордовиянь Орданьбуень Чукало велесэ) — эрзянь сёрмадей, валморонь ладсий. «Сятко» ковставксонть прявтредактор.
Чачсь Татьяна Васильевна умарьковонь 30 чистэ 1957 иень Орданьбуень Чукало велесэ. Школанть прядомадо мейле тонавтнеманзо поладызе М.Е. Евсевьев лемсэ МГПИ –нь филологиянь факультетсэ. Тосо мельспаросо яксесь литературань кужинес, конань прявтсоль А.Г. Борисов фольклористэсь. 
Васень сёрмадовксонзо туртов питне путсть тонавтыцянзо, эрзянь содавикс литературоведэсь Г.И. Горбунов ды Мордовиянь заслуженный сёрмадеесь В.К. Радаев. Сынст «чанстямодо» мейле, 1977 иестэ саезь, Т.В. Разгуляевань сёрмадовксонзо кармасть печатавомо «Эрзянь правдасо», «Сяткосо» ды «Чилисемасо». Шкань ютазь ламотне эйстэст лиссть «Тештине» (1982 ие) ды «Оцёр» (1997 ие) вейсэнь пусмотнесэ.
Институтонть прядомадо мейле (1981 ие) Т.В. Разгуляева малав 20 иеть важодсь «Эрзянь правдасо» корреспондентэкс. Мейле, – «Сятко» журналонь прявтонть полавтыцязо. Совси мордовской (мокшань ды эрзяннь) келтьнень республиканской термино-орфографической комиссияс. Ней сон – «Сятконть» прявтредактор. 
2008 иестэ сонзэ лись книгазо – «Певердезь човалят».
Сёрмады очеркть, ёвтнемат, новеллат.
Данильчевень Александр

Зинёронь Сантяй, эли Данильчевень Александр (, 1989 ие панжиковонь 13 чи Саран ош) — неень шкань эрзянь содавикс валморонь ладсий. Эрзянь, мокшонь, рузонь кельтнень ды литературань тонавтыця. Филологиянь наукань кандидат. 
=Эстедензэ=
Чачсь 1989 иень панжиковонь 13 чисте Саран ошсо. Эрясь Сурвелесэ Кочкурбуесэ. 
Сёрмады валморот ды сёрмадовкст. Шкинемазо лиснесь «Заря», «Эрзянь Мастор», «Диалог» кулялопатнесэ, ды «Чилисема» ковставксонть. 
Александр Данильчев — «Рассказ ветерана» (2004) республикань творческой конкурсонть дипломант, «Мой мордовский народ» (2009) пелькстамонть ды «Лучшая инновационная идея» (2009) лауреат. Эрзянь ды мокшонь кельтнень, культуранть ванстомаст ды келейгавтомаст кисэ казезь Мордовия Республикань Прявтонть ды Мордовия Республикань национальной политикань коряс министерстванть пельде шнамо конёвсо. «Эрзянь келенть касоманть ды сравтоманть кис» Александр Данильчев ульнесь казезь Вальдек Паляень лемсэ стипендиясо ) (2014).
Прядызе эрзянь отделениянть МГУ Н.П. Огарёвонь лемсэ филологиянь факультетсэ. Филологиянь наукань кандидат. 
Важоди МОУ «Лицей № 26» (Саран ош) эрзянь келень тонавтыцякс, ды Суоми-угрань раськетнень культурань Равлангонь куншкасо координаторокс.
Видьме веле (Гагинэнь буе)

Видьме веле () — эрзянь веле Гагинэнь буесэ Алоошонь ёнкссо.
1894 иестэ тесэ эрясть 2 600 ломанть, ней 389 (2010 иестэ ловномась).
Симкина веле (Покш Килейбуе)

Симкина веле () — эрзянь веле Покш Килейбуесэ, Мордовиясо. 
Ашти Чермелей ланксо, 20 вп буень куншкатаркасто ды 48 вп Чамзинкань чугункасто. 
Кода сёрмады Дмитрий Цыганкин Симкина велесь лецтяви:
(1863 ие) "Симкина – веле 194 кудот марто Ордань уездсэ".
1931 иестэ тесэ эрясть 1 670 ломанть, ней 399 (2010 иень ловномась).
Веленть лемденть.
Лемесь–антропоним. Саеви Симки Мемешев лемстэнть, кона лецтяви: () 
Содавикс ломанть те велестэнть.
Симкина велесэ чачсть:
Веленть эрямодонть.
Велесэнть улить: Баба Васянь эрьке, "Базар латко", "Белдевка", "Беляёвка", "Беляёвка эрьке", "Биляевка", "Биостанция МГУ", "Бирюкчей", "Болота чей", "Валгума", "Глубокой", "Глухой эрьке", "Дожга уло", "Долгой", "Дорка", "Жёлтое", "Жёлудь лисьма", "Заповед", "Запоед", "Иванонь мода", "Каль удалксонь лисьмапря", "Кантол латко", "Кантол удалкс", "Капса юрт", "Катай юрт", "Кельме эрьке", "Ключик", "Крута", "Крута пандо", "Кулыскал латко", "Кумбула", "Кучапа", "Лапшарка", "Левшкерь эрьке", "Лём", "Лисьма грива", "Луша бабань лисьмапря", "Мазы угол", "Мучалей", "Незванка", "Нудей чей", "Нурькимне", "Ознома латко", "Ознома лисьма", "Ознома пря латко", "Озяске", "Печкема", "Пиче ур", "Пой нердень луга", "Попонь поляна пакся", "Присурье", "Раужо мода", "Раужо эрьке", "Сарайпря", "Симкина ёно пакся", "Симкинань латко", "Синдяров", "Стариця", "Сэрей грива", "Татаронь поробка", "Ташто Суро", "Торф болота", "Тросной", "Тросной эрьке", "Тумопуло", "Тунель пандо", "Тюжа эрьке", "Тюжа эрьке удалкс", "Чеймарь эрьке", "Чёрный луг", "Чеча", "Човар латко", "Ягодной", "Янгай". 
курот: "Алопе", "Варваровка", "Варлановка", "Ведьпе", "Верепе", "Ёгоревка", "Навоз пе", "Од линей", "Пичепе", "Сэдьбе", "Cэдьпе", "Удало ульця", "Фарваз", "Цеця ульця", "Эрзя велине".
Веленть вакссо ули кшнинь пингень ошке.
Атемарь (Лямбирьбуе)

Атямарь (лиякс мерить: Атемарь, ) — эрзянь веле Лямбирьбуесэ, Мордовиясо.
Ашти 10 вп чилисемаёнксов Саран ошсто Атямарка лейненть чиресэ. Лецтяви () (1869 ие) "Атемар — 504 кудот марто Саранонь уездсэ".
Веленть лемденть.
Лемесь-гидроним. Ули лиякс вановкс лементь ланкс: "атя" эли "атямарь" валтнестэ.
Эрицятне.
Весероссиянь перепись населения (2002 ие):
Вармазень

Вармазень () - эрзянь веле Покш Игнадбуесэ, Мордовиясо.
Эрицятнеде 253 лом. (2001 ие), 180 лом. (2010 ие).
Ашти губорьксов, латков таркасо Вармазей лейенть чиресэ, 6 вп буенть куншкатаркасто ды 52 вп Оброчное чугункастонть.
Андреле (Покш Игнадбуе)

Андреле, лиякс кортыть: Андрейвеле () — эрзянь веле Покш Игнадбуесэ, Мордовиясо.
Андрейвелесь ашти Мордовиянь сехте пелевеёнкс буесэ, Трокслей лангсо, ансяк 3 вп кадовить Обран ёнксонь модантень. 
Буень куншкатарканть видс — 4 вп, Саран ошов 96 вп, Алоошов 193 вп, Московов 622 вп.
Эрицятнеде 700 лом. (2010 ие), 828 лом. (2002 ие).
2014 иестэ веленьте топодсь 400 иеть. 
Веленть вакссо ули содавикс археологиянь тарка — Андреень маар.
Содавикс ломанть те велестэнть.
Андрелесэ чачсть:
Андрейвеле (смустьтне)

Андрейвеле:
Андрейвеле (Отяжбуе)

Андрейвеле (кортамокельсэ: Андреле) () — эрзянь веле Отяжбуесэ, Мордовиясо.
Андрейвелесь ашти Пиченей леенть лангсо, ансяк 10 вп буень куншкатарканть видс ды Отяжвелень чугунканте. Ульнесь путозь 1639 иестэ Чукало велестэ од таркав эрямо туицятнесэ.
1670 иесте Андрейвелень эрицятьне тюрьсть Гражданской ойнасонть 1670 — 1671 ии. (Вьясковонь ало кепедстямось ульнесь). 
Кода лецтяви:
Веленть лемденть.
Лемесь–антропоним.
Эрицятне.
Весероссиянь эрицятнень ловноманть (2002 ие) коряс:
Содавикс ломанть те велестэнть.
Андрейвелесэ чачсть:
Ало веле (Отяжбуе)

Аловеле () - эрзянь веле Отяжбуесэ, Мордовиясо.
Ало велесь ашти Пандалкс лей (Трязовка лей) лангсо, 30 вп буень куншкатарканть видс ды Отяжвелень чугункане. 
1612 иесте Пичевелень () эрицятне теизь-путызь «Покш веле» (). 1639 иестэ ульнесь путозь «Нагорка» эли «Вере пе» ( эли ). 1927 иестэ велетне совасть Отяжбуень, Мордовской АССР-нь. 1929 иестэ велетнень пурнызь вейс: «Аловеле» ().
Веленть лемденть.
Лемесь-антропоним: мурза "Бориске Алове" ульнесь лецтязь () конёвсонть.
Эрицятнеде 1169 лом. (2010 ие), 1093 лом. (2013), 1512 лом. (2002 ие). 
Сюлмавозь лемть.
Веленть марто улить зярыя сюлмавозь лемть, сынст пурнынзе Дмитрий Цыганкин: "Пичелей латко", "Пой вирь лисьма", "Пойгаль", "Покш вирь", "Покш ки", "Поно яма лисьма", "Ревень печкема ряд", "Рузонь ряд ки", "Савиновой поляна", "Салатана пакся", "Сарлей луга", "Сарчиха гора", "Сёвонь латко", "Сёмкань ведьгевть", "Синтревкс лисьма", "Сирть каль", "Сирть кальть луга", "Солатина лисьма", "Солдат мода", "Солотина луга", "Солотина пакся", "Соловьёв мода", куро "Сомунка", "Сохай латко", "Спирька Васянь сэдь", "Староста угол", "Столбовой ки", латко "Сухадов", "Ташто юрт", "Тейтерь ваямо латко", "Техник латко", "Тингелей", "Тингелей гора", "Тингелей лисьма", "Трязовка", "Тразов лисьмапря", куро "Трокске", "Трязов лисьмапря", "Тюмаень ведьгевть", "Тюмкань сэдь", "Федя лисьма", "Церькова гора", "Цирьков алкс", "Цыган нерь", "Цямза", "Цяра гора" (цяра - ), эрьке "Чаркаль", "Шан-колодец ", куро "Школьная", "Шлятай лисьма", "Элдамерев", куро "Элдамеревпе", "Яшка латко".
Парынзэле (Покш Килейбуе)

Парынзэле (лиякс кортыть: Вере Паронза, Аловеле Паронза) () — те эрзянь веле Мордовиянь Покш Килейбуесэ.
Ашти Штырма лей ланксо, 21 вп буенть куншка тарканть эйстэ ды 52 вп Чаунзань чугункасто.
Кода лецтяви () (1863 ие) "Паракино" - 189 кудот марто Ордань уездсэ.
Эрицятнеде 526 лом. (2010 ие), 585 лом. (2002 ие). 
Веленть лемденть.
Лемесь-антропоним: икелень "Парака", "Паранза" лементь эйстэ.
Отяжвеле (Отяжбуе)

Отяжвеле (кортамокельсэ: Отяжеле) () — эрзянь веле Отяжбуесэ, Мордовиясо.
Ашти 3 вп буенть куншка тарканть эйстэ ды Отяжвелень чугункань станциястонть.
Ульнесь путозь-теезь 1624 иестэ од таркав туицятнесэ Отяжвелестэ Сулеменской беляксто () (неень Отяжеле Покш Игнадбуесэ) колмо кудот тейсть од веле (). 
Веленть лемденть.
Лемесь-антропоним: икелень "Атяш (Отяж)" лементь эйстэ.
Ботужвеле (Отяжбуе)

Ботужвеле (кортамокельсэ: Ботужале) () — эрзянь веле Отяжбуесэ, Мордовиясо.
Ботужвелесь ашти Каганка леенть лангсо, 3 вп чивалгома ёнов буенть куншка таркасто. Веленть кувалт юты ки Отяжвеле-Дубинька ды седе тов Ульянонь ош ланкс. Ботужвелесь сови Отяжвелень советс.
Кода лецтяви:
Веленть лемденть.
Лемесь-антропоним: икелень "Ботуж" лементь эйстэ. Ульнесь лецтязь 1624 иестэ Д. Пушечниковонь ды А. Костяевень () сёрмадовксо "Тарасова" лементь ало. 1671 иестэ Алатырень уездэнть эрзятнень ловномсто веленть ульнесь кавто лемензэ: ().
Содавикс ломанть те велестэнть.
Ботужвелесэ чачсть:
Таразбие (Отяжбуе)

Таразбие (кортамокельсэ: Таразбуе) () — эрзянь веле Отяжбуесэ, Мордовиясо.
Таразбие ашти Леплей (Лепелей) лангсо, 14 вп чилисема ёнов буенть куншка таркасто, пелеве-чивалгома ёнкссо велестэнть чуди Сарка лей. Пелевеёнксто велеванть юты ки Отяжвеле-Аловеле.
Ульнесь лецтязь () сёрмадовксо кода эрзянь веле медень пурныцянь 11 кудот марто. Таразбиень эрицятне кирдсть Кирмалавонь яксеманть () Ратор лейсэ, кунднесть калт Сура лейга. 1671 иенть видс пелькс эрицятне путсть Покш Сарка леенть од эрямо тарка —().
10-це ревизиянть (1857) коряс, Таразбие — веле 190 кудот Орданьбуень уездсэ. 1910—1911 ии. ловномасонть, Таразбиесэ ульнесь церькова (1905) ды школа (1865).
Веленть лемденть.
Лемесь-антропоним: икелень "Тараз" лементь эйстэ. 
Содавикс ломанть те велестэнть.
Таразбиесэ чачсть:
Веленть эрямозо.
Куротне: Черепаха, Паксяпе, Алопе, Вирьпе, Нахаловка.
Ламбаське (смустьтне)

Ламбаське:
Селикса веле

Селикса веле (, , ) — мокшонь веле Бессоновонь буесэ Пенза ёнксо.
Велень илатне.
Кода сёрмады Валентина Алемайкина (пунктуацуиясь ды сёрмадома нормась кадозь авторонть):
Эрицятне.
Весероссиянь эрицятнень сёрмадстоманть (2002 ие) коряс:
Содавикс ломанть те велестэнть.
Селиксасо чачсть:
Трокс кужо (Отяжбуе)

Трокс кужо (лиякс: Киржеман) () — эрзянь веле Отяжбуесэ, Мордовиясо.
Трокс кужось ашти Нуя леенть лангсо, 22 вп буенть куншка таркасто ды Отяжвеле чугункань станциястонть.
Веленть лемденть.
Лемесь-антропоним: икелень "Киржеман" лементь эйстэ. 
Содавикс ломанть те велестэнть.
Трокс кужосо чачсть:
Трокс кужонть вакссо ули маар XIV пингэнь (срубонь культура бронзань пингэнь), Киржеманонь казне.
Вере Чукало (Отяжбуе)

Вере Чукало () — эрзянь веле Отяжбуесэ, Мордовиясо.
Вере Чукалось ашти Нуя леенть лангсо. Лецтяви () (1863 ие) "Чукалы-на-Нуе — 45 кудот марто Ордань уездсэ". 
Веленть лемденть.
Лемесь-антророним: эрзянь "Чукал" лементь эйстэ. 
Содавикс ломанть те велестэнть.
Вере Чукалосо чачсть:
Дюрькина (Отяжбуе)

Дюрькина () — эрзянь веле Отяжбуесэ, Мордовиясо.
Трокс кужось ашти Покш Сарка леенть лангсо, 26 вп буенть куншка таркасто ды Отяжвеле чугункань станциястонть.
Веленть лемденть.
Лемесь-антропоним: васенце эрицянть "Дюри Базаев" лементь эйстэ. 
Содавикс ломанть те велестэнть.
Дюрькинасо чачсть:
Дюрькинань вакссо ули маар-калмазырь XII-XIV пингетнень (срубонь культура бронзань пингень).
Тазвеле (Отяжбуе)

Тазвеле (кортамокельсэ: Тазале) () — эрзянь веле Отяжбуесэ, Мордовиясо.
Тазвелесь ульнесь лецтязь кода Тазнеева-Тажнея Нушлей () лангсо. Кода: "Мордва Верхалаторская" (1624); "Тазнеева" () (1671); "Тазнеева" Ташбакалейсэ (1696). Ульнесь путозь Ламбаськестэ од эрямонь таркань вешницятнесэ Нушлейстэ 1614 иень видс.
Веленть лемденть.
Лемесь-антропоним: "Семен Тажнеев" Тазвелень эрицясь 1624 иестэ якась медь мельга Ламбаськень яксемантень () Нуя лей лангсо.
Ламбаське (Отяжбуе)

Ламбаське () — эрзянь веле Отяжбуесэ, Мордовиясо.
Ламбаське велесь ашти Нушлей лангсо, 28 вп буенть куншка таркасто — Отяжвелестэ, 80 вп Саран ошсто.
Веленть лемденть.
Лемесь-антропоним: икелень "Ламбась" лементь эйстэ. 
Содавикс ломанть те велестэнть.
Ламбаськесэ чачсть:
Веленть эрямодонть.
2016 иень даволковсто школасо лисни «Школань мастор» кулялопа.
Пумбра (Отяжбуе)

Пумбра () - эрзянь веле Отяжбуесэ, Мордовиясо.
Ашти Макшо лей лангсо (). () (1863) Пумбра - веле 71 кудот марто Алатырень уездсэ. () (1614) невтезь Кемай Торханонь эрзянть мельга ули Ашокудонь медень яксема ().
Веленть лемденть.
Кода сёрмады Дмитрий Цыганкин: саевсь "помра, пумра, пумбра" (), "пумбра" — () валтнестэ.
Содавикс ломанть те велестэнть.
Пумбра велесэ чачсть:
Пумбрантень совить 2 куринкат: Пумбра ды Оклемовка (Одлиния). Эрицятнеде 396 лом. (2010 ие), 505 лом. (2002 ие).
Капазвеле (Отяжбуе)

Капазвеле (кортамокельсэ: Капазэле, Копазэле) () — веле Отяжбуесэ, Мордовиясо.
Капазвеле ашти Покш Сарка лейбрясо, 10 вп буенть куншка таркасто ды Отяжвелень чугункань станциясто.
Веленть лемденть.
Лемесь-антропоним: "Капас (Копас)" лементь эйстэ.
Равкина, Полина Ивановна

Прасковья (Полина) Ивановна Равкина (1923 иень чадыковонь 12 чистэ Ботужвеле) — эрзянь ава, Социалистической Важодемань Мараля (). 
Чачсь 1925 иень чадыковонь 12 чистэ Ботужвелесэ. Прядызеть сисемь классонь школанть тиринь велесэ, тусь важодеме «13 лет Октября» вейсхозов. 
1947 иестэ сынь пурнасть 120 пудтт озимэнь розь, эрьва 10 гектаронть эйстэ. 1948 иестэ, коли ульнесь коськечи, сонзэ марто важодицятне сайсть 7 центнерт мушконь сэльге ды 12 центнерт видьме гектарстонть. Колхозось тень кисэ пурнась 75 тёж. целковойть. 
Медьковонь 1949 иестэ мушконь сюронь чачоманть кис сонензэ ульнесь максозь Социалистической Важодемань Мараля лем (). 
Важодсь агрономокс «Валуево» санаторийсэ. Эри Московонь ёнкссо.
Уксада (Клявлянь буе)

Уксада (кортамокельсэ: Карагай, ) — веле Клявлянь буенть Самарань ёнкссо Россиянь Масторсо. Неень шкасто кияк тосо а эри.
Эрямо пингестензэ.
Ульнесь теезь 1927 иестэ. Тунда видемадо мейле, явшизь моданть од кудонь путомо, — весемекс 15 семиятнень туртов. Весе сынь ульнесть эрзят Од Маклауш велестэ, XX пингенть 30 иетнестэ велесь ульнесь ламо эриця марто. Нужачись пансь ломантнень од эрямо таркав, од модас. Аволь весенень не таркатнень максть, ансяк важодицятненень. Вана сынст буест-раськест:
кавто иеде ютазь Карагаев састь эрямо:
Эрицятнень пурнамсто кочкасть велень покштя — Миняевень Дмитриень, сон ульнесь сехте ёроков велесэ, турка марто ойнасо улиця.
Похвистневань буе

Похвистневань буе () — те буе Самарань ёнксонь пелеве-чилисема ёно, Россиясо. 
Буесь ульнеесь теезь 1929 иестэ. 1933 иестэ—1938 иес ульнесь Пичень буекс ().
Куншка ошось — Похоснёв (буенть потмас а совави).
Эрицят.
 
Буенть раськень потмоксось (2010 иень ловномастонть): рузт — 11 485 лом. (39,7 %), печкаст — 6 357 лом. (22 %), ветькеть — 6 062 лом. (20,9 %), эрзят — 4 344 лом. (15 %), ды лият — 2,4 %.
Покш Толкан веле (Похвистнева буень)

Покш Толкан веле () — эрзянь веле, Похвистнева буесэ, Самарань ёнкс лембеёнов.
Покш Толкан велесь ашти Покш Толкан леенть чиресэ, Чихан пандо ало. Велестэнть 32 вп буенть куншка таркас — Похоснёвс ды 131 вп Самар ошонть видс.
Веленть кувалмозо 7 вп. 95 % эрицятнеде — эрзят.
Веленть лемденть.
Ульнесь путозь 1650 иестэ, Алоошсто сазь од эрямо таркань эрямо ломантнеде. Веленть лемезэ улить ламо смусть:
Эрзятне не модатнень кис пандсть 50 целковойть сиясо.
Веленть эрямозо.
2015 иень умарьковонь 29 чистэ Покш Толкан веленьте топодсть 260 иеть.
Содавикс ломанть те велестэнть.
Покш Толкан велесэ чачсть: